kardosdrur/scandi-wiki huggingface dataset:
The Paul Simon Anthology

The Paul Simon Anthology er et dobbelt opsamlingsalbum fra Paul Simon udgivet i 1993.

Spor

CD1 
 "The Sound of Silence"
 "Cecilia"
 "El Condor Pasa"
 "The Boxer"
 "Mrs. Robinson"
 "Bridge Over Troubled Water"
 "Me and Julio Down by the Schoolyard"
 "Peace Like a River"
 "Mother and Child Reunion"
 "American Tune"
 "Loves Me Like a Rock"
 "Kodachrome"
 "Gone At Last"
 "Still Crazy After All These Years"
 "Something So Right"
 "50 Ways to Leave Your Lover"
 "Slip Slidin' Away"
 "Late in the Evening"
 "Hearts and Bones"
 "Rene And Georgette Magritte With Their Dog After The War"

CD2 
 "The Boy in the Bubble"
 "Graceland"
 "Under African Skies"
 "That was Your Mother"
 "Diamonds on the Soles of Her Shoes"
 "You Can Call Me Al"
 "Homeless"
 "Spirt Voices"
 "The Obvious Child"
 "Can't Run But"
 "Thelma"
 "Further to Fly"
 "She Moves On"
 "Born at the Right Time" (Live)
 "The Cool, Cool River" (Live)
 "The Sound of Silence" (Live)

Eksterne henvisninger 
 

Album fra 2002
Olaf Rude

Carl Olaf Rude (26. april 1886 på godset Kattentak (Kermo) ved Rakvere (Wesenberg) i Estland – 17. juni 1957 på Frederiksberg) var en dansk maler og professor.

Han flyttede som barn med sin familie til Frejlev på Lolland. Han er især kendt for sine billeder af egetræer fra Skejten, et motiv som han arbejdede med hele livet, og som ses som udsmykning i Folketingssalen på Christiansborg.

Han hører til de klassiske modernister, som omkring 1. verdenskrig satte fokus på maleriets formelle virkemidler på bekostning af naturgengivelsen. Undersøgelsen af form, linje, flade, farve m.v. fik stor betydning for malernes udtryk. 

I 1911 rejste han til Paris og stiftede her for første gang bekendtskab med de nye strømninger i fransk kunst. Han lod sig kun inspirere af Paul Cézanne, som han viste på Grønningens første udstilling i 1915.

Olaf Rude regnes blandt den oprindelige kreds indenfor Bornholmerskolen og som blandt andre talte de samtidige Oluf Høst, Niels Lergaard og før dem Edvard Weie, og svenskfødte Karl Isakson. Sammen med hustruen Laura f. Henriksen ferierede han fra slutningen af 1920'erne og frem til sin død hvert år i sommerhuset Havkatten ud til kysten syd for Allinge, hvor en stor del af hans motivverden blev fundet.

Rude blev Ridder af Dannebrog 1936, Dannebrogsmand 1947 og Kommandør 1953.

Han er begravet på Frederiksberg Ældre Kirkegård.

Eksterne henvisninger 
 
 
 Poul Uttenreitter, Maleren Olaf Rude, Rasmus Navers Forlag 1946.

Malere fra Danmark
Danskere i 1900-tallet
Ansatte ved Det Kongelige Danske Kunstakademi
Modtagere af Eckersberg Medaillen
Personer i Kraks Blå Bog (afdøde)
Portrætmalere
Modtagere af Thorvaldsen Medaillen
Personer i Dansk Biografisk Leksikon
Kommandører af Dannebrog
CB66 Racer

CB66 Racer er en hurtigtsejlende jollelignende kølbåd. Den er tegnet i efteråret 2003 af svenskeren Carl Beyer.

Sejlads, skrog og rig 
CB66'eren sejles af 2-4 personer, hvis samlede vægt ifølge klassereglerne skal ligge mellem 175 og 275 kg.
Den har sænkekøl og sænkeror, og da den er trailerbar på en almindelig trailer, kan den hurtigt søsættes ved et almindeligt slæbested.

Sejlene på CB66'eren består af et storsejl, en fok og en gennakker. En vigtig ingrediens i CB66-konceptet er lettilgængeligheden. Dette ses blandt andet ved sejlene, hvor fokken er selvvendende og genakkeren er meget nemmere at håndtere end en spiler.

Båden har et ruf med et par køjepladser, så man kan sove i den.

Udbredelse 
Båden er både sjov og innovativ og giver kølbåden jollens bedste egenskaber. Den er en perfekt overgangsbåd fra jolle til kølbåd, men kan bestemt også sejles, hvis man er træt af det ene eller det andet. Den kan plane som en jolle allerede fra 6-7 m/s, men har samtidig en del af kølbådens stabilitet og trimmuligheder. Max farten er ca. 20 knob.

Populariteten er stor, og det første år på markedet blev der solgt 80 både i Sverige.
Der findes i øjeblikket (2017) ca. 170 både i Norden.
I Danmark er der ca. 26 CB66'ere (2017). Heraf ligger det største felt i Hellerup Sejlklub, fire både blev købt hjem til Nykøbing Mors, hvor de indgik i et SailShare projekt gennem Børresen Bådebyggeri.

Kilder/Eksterne henvisninger 

 CB66.dk 
 Class Association CB66 (svensk) 
 Flere billeder fra CB66-sejlads i Hellerup Sejlklub 

Kølbåde
Christian Larsen (bokser)

Christian Larsen (født 12. september 1947, død 24. juli 2021 i Nørresundby) var en dansk professionel bokser i letmellemvægt.

Christian Larsen boksede som amatør for bokseklubben Lindholm BK for hvem han i årene 1965-1968 vandt fire jyske og fire danske mesterskaber i let-mellemvægt. Christian Larsen deltog ved EM i 1967, hvor han tabte i første runde og i Sommer-OL 1968 i Mexico City, hvor han tabte sin anden kamp, og opnåede ikke medalje.

Christian Larsen debuterede som professionel den 11. september 1969 i Idrætsparken i København samme aften, som Tom Bogs vandt europamesterskabet i mellemvægt mod Juan Carlos Duran. Christian Larsen mødte franskmanden Jean Claude Courteille, der i sin samlede boksekarriere på 22 kampe kun opnåede to sejre. Christian Larsen vandt komfortabelt over franskmanden.

Efter sin debut boksede Christian Larsen en række kampe over modstandere af forskellig kvalitet. Han vandt i 1970-1971 over tyskeren Dieter Klay, italieneren Alberto Torri og franskmanden Albert Menduni, alle boksere, der havde pæne rekordlister, og som lå lige under niveauet for de bedste europæiske boksere i klassen. Christian Larsen vandt sin 22. kamp ud af 23 mulige, da han på udebane i Italien besejrede den udmærkede Osvaldo Smerilli på point. Christian Larsen løb dog ind i karrierens første nederlag, da han i sin næste kamp den 7. december 1972 blev slået ud af argentineren Hector Ruben Arocha i KB Hallen i København. Arocha var en erfaren bokser, der havde mødte en række af verdens bedste mellemvægtere, og han var for stor en opgave for Christian Larsen.

Den 10. maj 1973 blev Christian Larsen matchet mod den stærke ghanesiske weltervægter Eddie Blay, der kort forinden havde vundet over Jørgen Hansen og gået 15 omgange om det britiske imperiale mesterskab. Christian Larsen tabte på point over 8 omgange. Christian Larsen boksede sin sidste kamp senere på året den 6. september 1973, da han boksede uafgjort mod italieneren Armando Patronelli.

Christian Larsen opnåede 28 kampe, hvoraf han vandt de 24 (7 før tid), tabte kun to og boksede to uafgjort.

Referencer

Eksterne henvisninger 
 

Boksere fra Danmark
Olympiske boksere fra Danmark
Boksere ved sommer-OL 1968
Unterseeboot 96

Unterseeboot 96 (U 96) var en undervandsbåd i den tyske Kriegsmarine under 2. verdenskrig af typen VIIC, bygget i 1939 i Kiel. Den blev verdensberømt gennem romanen og filmen Das Boot.

Båden tilhørte den 7. ubådsflotille, stationeret i St. Nazaire i Frankrig. Lothar-Günther Buchheim deltog som krigskorrespondent på ubådens syvende togt fra 26. oktober til 7. december 1941. Han deltog på to andre togter om bord på U-309. U 96 blev sænket af et amerikansk bombefly 30. marts 1945 i Wilhelmshaven.

Kommandanter 
 14. september 1940 ‒ 1. april 1942: Kaptajnløjtnant Heinrich Lehmann-Willenbrock
 28. marts 1942 ‒ 15. marts 1943: Premierløjtnant Hans-Jürgen Hellriegel
 16. marts 1943 ‒ 30. juni 1944: Premierløjtnant Wilhelm Peters
 1. juli 1944 ‒ 30. marts 1945: Premierløjtnant Robert Rix

Undervandsbåde fra Tyskland
Elsnab

Elsnab        Gården ligger i Ulsted Sogn, Kær Herred, Aalborg Amt, Aalborg Kommune.

Navnet kommer af " el " og snabe " d.e. hjørne, altså ellehjørnet. I middelalderen beboedes Elsnab, som er en gammel enstedgård, (gård med særjord og intet markfællesskab med naboerne) af selvejerbønder. Men engang i 1300erne gav den sidste jordegne bonde sig - vel på grund af økonomiske vanskeligheder, eller fordi han ønskede beskyttelse i datidens ufredstider - ind under det mægtige Børglum Kloster, hvis fæstere han og hans efterfølgere blev.

Elsnab Gods er på 602 hektar.

Ejere af Elsnab 

(        -1401) Beboedes Elsnab, som en enstedgård,  af selvejerbønder.
(1401-1536) Børglum Kloster
(1536-1573) Kronen
(1573-1687) Langholt
(1687-1689) Elkær
(1689-1798) Vraa
(1798-1807) Lars Christensen Hougaard købt til selveje ( 1250 rdlr.) 
(1807-1852) Christen Nielsen
(1852-1867) Jens Christensen
(1867-1902) Jens Jensen ( Hedegaard ) 
(1902-1908) Isak Bastholm
(1908-1911) Anna Margrethe Pedersen gift Bastholm
(1911-1955) Christian Bastholm 
(1955-1985) Jens Bastholm
(1985-1995) Isak Bastholm
(1995-2014) Lars Springborg
(2014- 2020) Klaus Aage Bengtson
(2020-         ) Klaus Aage Bengtson & Svend Olav Bengtson

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
36 (sang)

36 er en sang af alternativ metalbandet System of a Down og et af deres tidligste værker. Sangen findes på deres tredje album Steal This Album!. På Toxicity II gik den under navnet Your Own Peace.

Hvis man tæller alle sangene fra deres første album (System of a Down) til Steal This Album! kan man lægge mærke til, at sangen 36 er den 36. sang. Den allerførste demo til denne sang blev lavet på en unavngivet demo i 1995 hvor den gik under navnet "Flake/Toast" eller 1936.
I deres indspildningsperiode til deres første album (også kendt som Demo 4) var sangen også på. Den endte dog aldrig på det fuldendte debutalbum

System of a Down-sange
Sange fra 2001
Das Boot

Das Boot () er en tysk film fra 1981 instrueret af Wolfgang Petersen og er baseret på den verdensberømte roman af samme navn af Lothar-Günther Buchheim og handler om livet om bord på den tyske ubåd U-96 under 2. verdenskrig. Filmen var starten på Wolfgang Petersens internationale karriere.

Filmen fik god kritik og blev nomineret til seks Oscars i 1982. I 1997 kom Das Boot: The Director's Cut som fik plads til flere af de scener, som viste udviklingen af de forskellige rollekarakterer. I 2003 blev en hel miniserie vist på amerikansk fjernsyn, denne version blev lanceret som DVD i juni 2004 – Das Boot – The original uncut version.

Das Boot kostede 25 millioner D-Mark, da den var færdig i 1981, hvilket gjorde den til den dyreste tyskproducerede film nogensinde. Der blev lagt stor vægt på at give en korrekt og realistisk skildring af livet i en ubåd. Wolfgang Petersen brugte bl.a. kaptajnen på den egentlige U-96 som konsulent, og skuespillerne blev holdt indendørs i de 63 dage indspilningerne varede, så de ikke blev udsat for sollys. Perspektivet i filmen er hovedsagelig det, som mandskabet ser, og togtet bliver en rejse ind i en klaustrofobisk galskab. Das Boot bliver af mange set som den bedste ubådsfilm som er lavet og en af de bedste krigsfilm i det hele taget.

Handling 

Efter at have forladt den franske by La Rochelle stævner U-96 ud for at patruljere i Atlanten. Deres opgave er at angribe konvojer af handelsskibe og sænke dem. I lang tid møder de ingen skibe, og længslen efter kamp går mandskabet på. Efter måneders sejlads møder de endelig en konvoj af handelsskibe, sætter jagten ind og får ram på flere af dem, men får også vækket de eskorterende destroyere, som tager kampen op og jagter U-96. De undslipper, men med skader og mangel på brændstof og vender næsen hjemad mod La Rochelle. Dette afbrydes imidlertid af ordrer, som sender dem først til Vigo i Spanien for proviantering og optankning, og endelig den farefulde og næsten umulige opgave at skulle snige sig igennem Gibraltarstrædet ind i Middelhavet til La Spezia i Italien. Forsøget går grueligt galt, og de havner på bunden af havet med alvorlige skader – så dybt, at båden ikke burde kunne modstå trykket. Besætningen kæmper hårdt for at redde U-96 og livet. Det lykkes til sidst maskinfolkene at gøre båden funktionsdygtig igen, og de vender tilbage til La Rochelle som helte, men idet de lægger til kaj, angribes havnen af allierede fly. U-96 sænkes, og store dele af mandskabet bliver dræbt.

Litteratur 

Wolfgang Petersen, Lars Bardram, Bent Lantow: Das Boot. Gjellerup & Gad, København 1989,  – indeholder den tysksprogede drejebog til biografversionen (1981), desuden gloser, kommentarer samt interpretation.

Eksterne henvisninger 
 

Boot, Das
Boot, Das
Film instrueret af Wolfgang Petersen
Holiday in the Sun

Holiday in the Sun er en amerikansk komediefilm fra 2001 med tvillingerne Mary-Kate og Ashley Olsen. Filmen er instrueret af Steve Purcell.

Handling 

Madison (Mary-Kate Olsen) og Alex (Ashley Olsen) Stewart er tvillingesøstre fra Illinois, der om vinteren tager med deres forældre til Atlantis Resort på Paradise Islands, Bahamas. Søstrene er i starten skuffede over at de dermed går glip af at tage til Hawaii med deres venner, men nyheden over at de på Bahamas får deres egen suite, samt fritid til at dase på de hvide strande i Caribien, gør pigerne tilfredse. 
Under en fest møder Alex den attraktive Jordan, der arbejder på stedet. Det viser sig også at den forkælede Brianna Wallace (Megan Fox), datter af direktøren for Atlantis Resort, også har et øje til Jordan og hun skyr ingen midler for at få ham.
Madison, derimod, falder for den ikke specielt intelligente Scott, der kun med hjælp fra Griffin (tvillingernes forældres venners søn), der også er på ferie, formår at virke interessant på Madison. Det viser sig at Griffin (efter at have kendt Madison i mange år, faktisk også er lun på hende) 
Søstrenes hyggelige ferie bliver pludselig afbrudt, da de, via Jordan, bliver indblandet i en sag om smugling af stjålne kunstgenstande. Trods det at tvillingernes forældre holder skarpt øje med dem, lykkedes det pigerne og Griffin at finde en måde at rense Jordans navn, selvom de lige ryger en tur i fængsel inden det sker. 
Ferien og sagen ender godt og pigerne vender hjem med minder om en god ferie.

Skuespillere og roller
 Mary-Kate Olsen .... Madison Stewart
 Ashley Olsen .... Alex Stewart
 Megan Fox .... Brianna Wallace
 Austin Nichols .... Griffen Graysun
 Ben Easter .... Jordan Landers
 Ashley Hughes .... Keegan
 Markus Flanagan .... Harrison
 Jamie Rose .... Judy
 Jeff Altman .... Chad
 Wendy Schaal .... Jill

Eksterne links
 

Amerikanske film fra 2001
Komediefilm fra USA
Bjørnkær (Biersted Sogn)

Bjørnkær er en gammel kongsgård, som nævnes første gang i 1503, da den tilhørte kronen. Gården ligger i Biersted Sogn, Kær Herred, Ålborg Amt, Aabybro Kommune og Vendsyssel. Hovedbygningen er opført i 1503

Bjørnkær Gods er på 93 hektar.

Ejere af Bjørnkær 
 Selvejergård
 (1536-1578) Kronen
 (1578-1608) Peder Munk til Estvadgaard
 (1608-1623) Slægten Munk
 (1623-1638) Slægten Friis
 (1638-1662) Dorte Budde gift Friis
 (1662-1666) Knud Seefeld
 1662 Karen Friis
 (1666-1674) Niels Benzon til Vaar
 (1674-1677) Mette Nielsdatter gift Benzon
 (1677-1708) Niels Nielsen Benzon
 (1708-1718) Jakob Nielsen Benzon til Mørkegaard
 (1718-1756) Jakob Jørgensen Gleerup
 (1756-1767) Jens Jakobsen Gleerup til Rødslet
 (1767-1791) Johannes Frederik Mathiesen til Kettrupgaard
 (1791-1796) Jørgen Brogaard til Lerbæk
 (1796-1798) Maren Birch gift Brogaard
 (1798-1806) Joachim Schalstrup
 (1806-1808) Mette Cathrine Birch gift Skalstrup
 (1808-1811) Laurids Toft
 (1811-1812) Peder Nicolaj Nyegaard
 (1812-1815) Conrad P. H. von Bergen
 (1815-1818) Arent Hassel Rasmussen
 (1818-1834) P. L. Birch / Niels Møller
 (1834-1839) Niels Jespersen Gleerup til Vang
 (1839-1846) Thomas Theodor Nielsen Gleerup
 (1846) R. L. Riis, Høgholt
 (1846-1851) August P. Hald
 (1851-1875) H. W. S. Schjøtz
 (1875-1899) J. W. Nyholm
 (1899-1924) Frederik Carl Christian Albertsen
 (1924-1926) Enke Fru Albertsen
 (1926-1941) Jens Nielsen Callesen
 (1941-1988) Dagny Jensdatter Callesen / Mariane Jensdatter Callesen
 (1988-1994) Dagny Jensdatter Callesen
 (1994-) Ole Nørgaard

Kilder 
 J.P. Trap: Danmark 5.udgave, Kraks Landbrug

Herregårde i Jammerbugt Kommune
Herregårde i Aalborg Amt
Fredede slotte og herregårde i Danmark
Pan European Game Information

Pan European Game Information (ofte forkortet PEGI) er et europæisk system for vurdering af aldersgrænser for indholdet af videospil.

PEGI har mærker for aldersgrænser, såvel som for indhold der bør gøres opmærksom på, så som vold, stødende sprog, med mere.

Aldersmærkning 
PEGI har fem mærkninger for aldre. I Portugal var der dog visse legale problemer med standardmodellen, der derfor blev ændret derefter. Finland skiftede til standard-modellen fra og med d. 1. januar 2007.

Aldersmærkningen er ikke lovpligtig, og fungerer desuden kun som en vejledning til forældre i deres valg af computerspil til deres børn.

Indholdsmærkning 
Udover aldersmærkning benytter PEGI sig også af mærkning af indhold der eventuelt kunne forekomme stødende for visse folk.

Anvendes i følgende lande 
 
 
 
 
 
 
 
 
 
 
 
 
 
 
 
 
 
 
 
 
 
  Cypern
 
 
 
 
 
  Malta

Eksterne henvisninger 

 PEGIs hjemmeside

Vurderingssystemer for computerspilindhold
Jerzy Popiełuszko

Jerzy Popiełuszko (14. september 1947 i Okopy nær Suchowola i Polen – 19. oktober 1984 ved Włocławek) var en polsk katolsk præst som var aktiv i Solidaritetsbevægelsen, og som blev myrdet af Służba Bezpieczeństwa, det kommunistiske hemmelige politi.

Jerzy Popiełuszko var en karismatisk præst som først arbejdede som sjælesørger for stålarbejderne i Warszawa. Han var en kompromisløs antikommunist, og i sine prædikener kritiserede han kommunistregimet og opfordrede folk til at protestere mod undertrykkelsen. Den katolske kirke var på denne tid den eneste organisation som til en vis grad kunne ytre kritik nogenlunde åbent. Popiełuszkos prædikener blev kendt i hele Polen for deres kompromisløse holdning mod regimet. Sikkerhedspolitiet forsøgte flere gange at true ham til tavshed. Da det ikke lykkedes blev han arresteret i 1983, men løsladt efter at kirken greb ind. Tre officerer fra den polske sikkerhedstjeneste bortførte ham 19. oktober 1984 og torturerede ham til døde. Liget blev dumpet i et vandreservoir ved Włocławek, og blev fundet 30. oktober samme år.

Mange katolikker regner ham som martyr og helgen. Den katolske kirke har saligkåret ham den 6. juni 2010 i Warszawa.

Bibliografi 
 Jerzy Popie­luszko: Håbet kan ikke dø, Forlaget Doxa; 1985 (oversat af Jolanta Grabowski og Flemming Chr. Nielsen)''.

Præster fra Polen
Ralf Jensen

Ralf Quistorff Jensen (født 22. juni 1945 i København) er en dansk tidligere bokser i letsværvægt.

Amatørkarriere 
Ralf Jensen var en succesfuld amatørbokser, der boksede for bokseklubben IF Sparta. Han vandt det danske mesterskab i letsværvægt i 1967 og vandt samme år det nordiske mesterskab i samme vægtklasse. I 1969 vandt han igen det danske og det nordiske mesterskab, og deltog samme år ved EM i boksning i Bukarest, hvor Ralf Jensen vandt bronze. Det blev til DM-guld og NM-guld også i 1970, og i 1971 vandt Ralf Jensen DM for 4. gang, ligesom han samme år ved EM i Madrid atter vandt en bronzemedalje.

Professionel karriere 
Forventningerne til Ralf Jensen var høje, da han debuterede som professionel bokser ved et stævne i Vejlby-Risskov Hallen den 2. september 1971, og Jensen skuffede ikke, da han i 1. omgang stoppede den østrigske mellemvægter Othar Beranek, der fire år tidligere havde stoppet Leif Schmücker i sin debutkamp. Østrigeren havde dog ikke bokset i næsten to år, da han mødte Ralf Jensen.

I sin tredje kamp mødte Ralf Jensen englænderen Keith Drewett og tabte på point efter 4 omgange. Jensen vandt den næste kamp over syreren Mohamed Sahib, der havde tabt 40 kampe ud af 48, men blev slået ud i sin femte kamp den 27. januar 1972, hvor han mødte Luigi Patruno, der to år tidligere var blevet stoppet af Tom Bogs i en kamp om EM-titlen i mellemvægt. 

Ralf Jensen boksede sin sjette og sidste kamp i karrieren, da han i en forkamp til opgøret den 19. august 1972 mellem Carlos Monzón og Tom Bogs i Idrætsparken mødte Monzóns sparingpartner, argentineren Roberto Aguilar. Jensen vandt en kneben sejr på point efter 4 omgange over Aguilar, men trak sig herefter tilbage. 

Ralf Jensen opnåede kun 6 kampe som professionel, hvoraf 4 blev vundet (2 før tid) og 2 tabt.

Privat 
Ralf Jensen var storebror til Birger Jensen, der i 1970'erne var målmand på Danmarks fodboldlandshold. Ralf Jensen var ligesom boksekollegaen Hans Jørgen Jacobsen i en længere periode ansat på bladhuset Aller.

Referencer

Eksterne henvisninger 
 

Tjek fødsels- og dødsår
Mandlige boksere fra Danmark
Personer fra København
Solidarność

Solidarność (dansk: Solidaritet) er et polsk fagforbund, grundlagt i september 1980 og oprindelig ledet af Lech Wałęsa. I 1980'erne samlede det en bred antikommunistisk social bevægelse med medlemmer lige fra Den romersk-katolske kirke på den ene side til socialister på den anden. Forbundet blev støttet af organisationen for intellektuelle dissidenter (KOR) og var baseret på ikke-voldelig modstand.

I april 1989 fik Solidarność tilladelse til at deltage i det kommende valg. I dette begrænsede valg vandt forbundets kandidater en knusende sejr, der ophedede den videre udvikling for antikommunistiske modrevolutioner i Central- og Østeuropa fra og med 4. juni. I slutningen af august tog en Solidaritetsledet koalitionsregering over, og i december 1990 blev Lech Wałęsa valgt som Polens præsident. Samtidig trådte han tilbage fra sit hverv i Solidarność.

Solidarność spillede en vigtig rolle for de kommunistiske regimers sammenbrud i Central- og Østeuropa.

Historiske registreringer 

 14. august 1980 - Lech Wałęsa og hans kolleger på skibsværftet i Gdansk indleder de strejker, der senere fører til dannelsen af Solidarność og et systemskifte i Polen

Fagforbund
Organisationer fra Polen
Etableret i 1980
Bethlem Royal Hospital

Bethlem Royal Hospital (opr. "Saint Mary of Bethlehem") var et victoriansk sindssygehospital, som fungerede gennem det 18. århundrede og var oprindelsen til det engelske ord "bedlam", på dansk "dårekiste".
Det lå i den daværende Londonforstad Lambeth, som var meget præget af daglejere, forurening og et generelt  dårligt rygte. 

Bygningerne huser i dag Imperial War Museum.

Referencer 
 "Professoren og galningen", Simon Winchester.

Psykiatriske hospitaler
Hospitaler i Storbritannien
Bygninger, konstruktioner og anlæg i England
Olympic-klassen

Olympic-klassen var den klasse, der betegnede de tre skibe Olympic, Titanic og Britannic. De tre skibe, som alle havde navn efter den græske mytologi, skulle ifølge White Star Lines ejer, rederen James Bruce Ismay, være de største og mest luksuriøse skibe, der besejlede ruten mellem New York og Southampton. 

Efter Titanics forlis i 1912 blev skibenes navne set som hybris, så navnet på det tredje skib ændredes fra Gigantic til Britannic. Britannic blev aldrig brugt som passagerskib, men blev tilknyttet den engelske flåde som hospitalsskib ved første verdenskrigs udbrud. Brittanic sank under krigen formentligt efter at have ramt en mine.

Olympic blev bygget 1908-1911, Titanic 1909-1912 og Britannic 1911-1915. Titanic var det største, men de lignede hinanden. Olympic-klassen fik navn efter det første skib i serien.

Eksterne henvisninger 

Oceanskibe
Skibsklasser